CELEX: 22016D0506
Language: hr
Date: 2015-02-25 00:00:00
Title: Odluka Zajedničkog odbora EGP-a br. 18/2015 od 25. veljače 2015. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2016/506]

7.4.2016   
               
               
                  HR
               
               
                  Službeni list Europske unije
               
               
                  L 93/30
               
            ODLUKA ZAJEDNIČKOG ODBORA EGP-a
      br. 18/2015
      od 25. veljače 2015.
      o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2016/506]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:
      
                  (1)
               
               
                  Uredba Vijeća (EU) br. 518/2013 od 13. svibnja 2013. o prilagodbi Uredbe (EZ) br. 1107/2009 Europskog parlamenta i Vijeća zbog pristupanja Republike Hrvatske (1) treba se uključiti u Sporazum o EGP-u.
               
            
                  (2)
               
               
                  Sporazum o sudjelovanju Republike Hrvatske u Europskom gospodarskom prostoru (2) („Sporazum o proširenju EGP-a iz 2014.”) potpisan 11. travnja 2014. u Bruxellesu privremeno se primjenjuje na države potpisnice od 12. travnja 2014. te se ova Odluka stoga primjenjuje privremeno do stupanja na snagu Sporazuma o proširenju EGP-a iz 2014.
               
            
                  (3)
               
               
                  Prilog II. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      U poglavlju XV. točki 13. (Uredba (EZ) br. 1107/2009 Europskog parlamenta i Vijeća) Priloga II. Sporazumu o EGP-u dodaje se sljedeće:
      „, kako je izmijenjena:
      
                  —
               
               
                  
                     32013 R 0518: Uredbom Vijeća (EU) br. 518/2013 od 13. svibnja 2013. (SL L 158, 10.6.2013., str. 72.).”
               
            Članak 2.
      Vjerodostojni su tekstovi Uredbe (EU) br. 518/2013 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 26. veljače 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*) ili na dan stupanja na snagu Odluke Zajedničkog odbora EGP-a br. 203/2014 od 30. rujna 2014. (3) ili na dan stupanja na snagu Sporazuma o proširenju EGP-a iz 2014., koji god je datum kasniji.
      U očekivanju stupanja na snagu Sporazuma o proširenju EGP-a iz 2014., ova se Odluka privremeno primjenjuje od 26. veljače 2015. pod uvjetom da su sva priopćenja iz članka 103. stavka 1. Sporazuma o EGP-u poslana ili od dana stupanja na snagu Odluke Zajedničkog odbora EGP-a br. 203/2014 od 30. rujna 2014., koji god je datum kasniji.
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 25. veljače 2015.
         
            
               Za Zajednički odbor EGP-a
            
            
               Predsjednik
            
            Gianluca GRIPPA
         
      
      
         (1)  SL L 158, 10.6.2013., str. 72.
      
      
         (2)  SL L 170, 11.6.2014., str. 5.
      
      
         (*)  Ustavni zahtjevi nisu navedeni.
      
         (3)  SL L 202, 30.7.2015., str. 57.